Α.Σ. Κεφαλονιά

Ο Αθλητικός Σύλλογος Κεφαλονιά είναι ελληνικό αθλητικό σωματείο που δραστηριοποιείται στο Αργοστόλι, στο νησί της Κεφαλονιάς, όπου και βρίσκεται η έδρα του, το Κλειστό Δημοτικό Γυμναστήριο Αργοστολίου «Αντώνης Τρίτσης». Επίσημο έτος ίδρυσής του είναι το 2001 και αγωνίζεται με χρώματα το μπλε και το κίτρινο.«Ιστορία» , πληροφορίες στον επίσημο ιστότοπο του συλλόγου. Διατηρεί τμήματα καλαθοσφαίρισης για αθλητές και αθλήτριες όλων των ηλικιακών βαθμίδων.

 Τμήμα καλαθοσφαίρισης ανδρών 
 Ιστορική αναδρομή 
Ο Α.Σ. Κεφαλονιά ιδρύθηκε το 2001, όταν ο Γ.Α.Σ. Κεφαλονιάς συγχωνεύτηκε με το τμήμα καλαθοσφαίρισης του Κεφαλληνιακού Α.Ο. Δύο χρόνια μετά, με ιδιωτική πρωτοβουλία, ανακαινίστηκε το Κλειστό Δημοτικό Γυμναστήριο Αργοστολίου «Αντώνης Τρίτσης», το οποίο ο σύλλογος χρησιμοποιεί μέχρι σήμερα ως έδρα.«Έδρα» , πληροφορίες στον επίσημο ιστότοπο του συλλόγου.

Την αγωνιστική περίοδο 2006-07, αξιοποιώντας τις βάσεις των προπονητών Κώστα Ζέρβα και Γιώργου Σκροπολίθα, η κεφαλονίτικη ομάδα κατέκτησε το τοπικό πρωτάθλημα της Α' Κατηγορίας Ανδρών της Ε.Σ.Κ.Α.Η., λαμβάνοντας παράλληλα το δικαίωμα συμμετοχής για πρώτη φορά στην ιστορία του στη Γ' Εθνική Κατηγορία.«Ένωση Σωματείων Καλαθοσφαίρισης Αχαΐας-Ηλείας» , πληροφορίες στον επίσημο ιστότοπο της Ε.Ο.Κ.

Τη χρονιά 2007-08 η ομάδα συγκέντρωσε 15 νίκες και 11 ήττες στο Πρωτάθλημα του 1ου Ομίλου Νότου, καταλαμβάνοντας την 7η θέση της τελικής βαθμολογίας.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Την επόμενη περίοδο, 2008-09, με 17 νίκες και 9 ήττες σκαρφάλωσε στην 5η θέση.

Ωστόσο το μετά το πέρας της περιόδου, λόγω έλλειψης οικονομικών πόρων, κορμού αθλητών και νέων παραγόντων, αποφασίστηκε η προσωρινή αναστολή της λειτουργίας του ανδρικού τμήματος και η εθελοντική επιστροφή στα τοπικά πρωταθλήματα.«Κρατάω τις ωραίες στιγμές και συνεχίζω» , άρθρο στον επίσημο ιστότοπο του συλλόγου, Ιούνιος 2009. Το τμήμα επαναλειτούργησε μετά από ένα χρόνο απουσίας την περίοδο 2010-11, λαμβάνοντας μέρος στο Πρωτάθλημα της Β' Κατηγορίας Ε.Σ.ΚΑ.Η.«Νέα αρχή στον Α.Σ.Κ.», άρθρο στον επίσημο ιστότοπο του συλλόγου, 7 Σεπτεμβρίου 2010. Κατάφερε επιτυχώς να εισέλθει στη φάση των play-off ανόδου,«Είχε μαζί του νιάτα και ταλέντο ο Α.Σ.Κ.!» , άρθρο στον επίσημο ιστότοπο του συλλόγου, 27 Μαρτίου 2011. χωρίς ωστόσο να πετύχει το στόχο του.«Δεν τα κατάφερε ο Α.Σ.Κ. και ηττήθηκε από τον Πατρέα» , άρθρο στον επίσημο ιστότοπο του συλλόγου, 29 Μαΐου 2011.

Την επόμενη χρονιά, 2011-12, πάντα στη Β' Κατηγορία, ο σύλλογος ολοκλήρωσε τις αγωνιστικές του υποχρεώσεις στην 6η θέση του τελικού βαθμολογικού πίνακα του ομίλου του.

Την αγωνιστική περίοδο 2013-14 ο σύλλογος διαγωνίστηκε στα πλαίσια του 2ου Ομίλου της Β' Κατηγορίας τον οποίο συνέθεσαν 10 ομάδες.«Τελική Βαθμολογία B' Κατηγορίας Ανδρών Ε.Σ.Κ.Α.Η. (2ος Όμιλος) 2013-2014» , πληροφορίες στον ιστότοπο IliaBasket.gr. Έχοντας συγκεντρώσει 16 νίκες και 2 ήττες έκλεισε τη χρονιά στην κορυφή της βαθμολογίας, λαμβάνοντας το δικαίωμα ανόδου στην Α2 Κατηγορία από το επόμενο φθινόπωρο.«Μάγκας πρωταθλητής ο ΑΣΚ! Νίκη στην Πάτρα και άνοδος στην Α2 ΕΣΚΑΗ», άρθρο στον ιστότοπο KefalonitikaNea.gr, 30 Μαρτίου 2014. Τη χρονιά 2014-15 το Πρωτάθλημα της κατηγορίας αυτής οργανώθηκε σε έναν και μοναδικό Όμιλο των 14 συλλόγων.«Τελική Βαθμολογία Α2 Κατηγορίας Ανδρών Ε.Σ.Κ.Α.Η. 2014-2015» , πληροφορίες στον ιστότοπο IliaBasket.gr. Η ομάδα της Κεφαλονιάς, με απολογισμό 23 νίκες και 3 ήττες, κατέκτησε το δεύτερο συνεχόμενό της Πρωτάθλημα, ανεβαίνοντας στην Α1 Κατηγορία.«Ανέβηκε στην Α1 ΕΣΚΑΗ ο ΑΣΚ», άρθρο στον ιστότοπο KefalonitikaNea.gr, 23 Μαρτίου 2015. Και τις δύο αυτές πετυχημένες χρονιές στον πάγκο της ομάδας καθόταν ο Λεωνίδας Παπαδάτος.«Γιόρτασε ο ΑΣΚ και το Κεφαλλονίτικο μπάσκετ!», άρθρο στον ιστότοπο KefaloniaNews.gr.«Συνέντευξη από τον προπονητή του ΑΣΚ Λεωνίδα Παπαδάτο», άρθρο στον ιστότοπο Kefalonitis.gr, 9 Ιουνίου 2015.

 Τμήμα καλαθοσφαίρισης γυναικών 
 Ιστορική αναδρομή 
Μετά από προσωρινή αναστολή της λειτουργίας του, το γυναικείο τμήμα της ομάδας επαναλειτούργησε τον Αύγουστο του 2009.«Ο Α.Σ.Κ. ποντάρει στην επόμενη ημέρα μέσα από τα παιδιά του», άρθρο στον επίσημο ιστότοπο του συλλόγου, Αύγουστος 2009. Μετά από δύο περιόδους, ωστόσο, αποφασίστηκε η απόσυρσή του από τα πρωταθλήματα της Ε.Σ.Κ.Α.Η., παρόλο που εξακολουθεί να παραμένει ενεργό και να συμμετέχει σε φιλικούς αγώνες.«Θανάσης Μουίκης: «Στόχος να βλέπουμε τα παιδιά να εξελίσσονται»» , συνέντευξη στον επίσημο ιστότοπο του συλλόγου, 11 Νοεμβρίου 2011.

 Παραπομπές 

 Εξωτερικοί σύνδεσμοι 

 Α.Σ. Κεφαλονιά, επίσημος ιστότοπος του συλλόγου.

Κατηγορία:Αθλητικοί σύλλογοι Κεφαλληνίας-Ιθάκης
Κατηγορία:Αργοστόλι
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις αθλητικών συλλόγων το 2001
Κεφαλονια Ανδρων
Κεφαλονια Γυναικων